บอร์ดกบข.เพิ่มช่องทางลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

อนุมัติลงหุ้นนอกตลาดกองทุนอสังหาฯ/เพิ่มสิทธิประโยชน์สมาชิก
โพสต์ทูเดย์ — บอร์ด กบข.อนุมัติขยายลงทุนในนิติบุคคลเอกชนไทย อสังหาริมทรัพย์ เปิดทางผู้รับบำนาญนำสิทธิบำเหน็จตกทอดเป็นหลักประกันกู้เงิน ยกเว้นภาษีสิทธิประโยชน์
รายงานข่าวจากคณะกรรมการกองทุนบำเหน็จบำนาญข้าราชการ (กบข.) เปิดเผยว่า คณะกรรมการมีมติเห็นชอบแผนการดำเนินงานปี 2553 โดยวัตถุประสงค์หลักเพื่อมุ่งหวังให้ กบข.เป็นต้นแบบขององค์กรแห่งธรรมาภิบาล มุ่งผลประโยชน์ของสมาชิกเป็นเป้าหมายสำคัญ รวมทั้งเพื่อปรับภาพลักษณ์องค์กร ฟื้นความเชื่อมั่นและสร้างความไว้วางใจของสมาชิกและสังคมต่อ กบข. รวมถึงได้อนุมัตินโยบายการลงทุนในนิติบุคคลเอกชนไทยและอสังหาริมทรัพย์
“กองทุนอสังหาริมทรัพย์เป็นทางเลือกลงทุนที่ดี เพราะอาคารสำนักงานให้เช่าสามารถปรับเพิ่มอัตราค่าเช่าได้ตามอัตราเงินเฟ้อ”
ปัจจุบัน กบข.ได้ลงทุนในกองทุนรวมอสังหาริมทรัพย์สนามบินสมุย (SPF) จำนวน 76.46 ล้านหน่วย หรือ 8.05% 
นอกจากนี้คณะกรรมการยังได้รับทราบว่ากระทรวงการคลังได้เสนอแก้ไขพระราชบัญญัติ กบข. โดยเพิ่มสิทธิให้ผู้รับบำนาญสามารถนำสิทธิในบำเหน็จตกทอดไปเป็นหลักประกันการกู้เงินกับสถาบันการเงินได้ ขณะนี้คณะกรรมาธิการวิสามัญวุฒิสภากำลังพิจารณา 
นอกจากนี้คลังยังแก้ไขกฎกระทรวง ฉบับที่ 126 ว่าด้วยการยกเว้นรัษฎากร โดยยกเว้นภาษีเงินได้บุคคลธรรมดาให้แก่สมาชิกหรือทายาทเพิ่มเติม 
ทั้งเมื่อสมาชิกออกจากราชการเพราะเหตุเกษียณอายุ ทุพพลภาพ เหตุทดแทน หรือตาย เงินหรือผลประโยชน์ที่ได้รับจาก กบข. ไม่ว่าทั้งจำนวนทยอยรับ หรือโอนไปกองทุนสำรองเลี้ยงชีพอื่นไม่ต้องเสียภาษีจากปัจจุบันจะให้เฉพาะรับทั้งจำนวนเท่านั้นส่วน สมาชิกออกจากราชการโดยไม่เข้าเหตุข้างต้น แต่ได้คงเงินหรือผลประโยชน์ไว้ในกองทุนเพื่อให้ กบข.บริหารต่อ ทยอยรับหรือโอนไปกองทุนสำรองเลี้ยงชีพอื่น ตามหลักเกณฑ์ วิธีการ และเงื่อนไขที่กรมสรรพากรกำหนด รวมถึงอนุมัติหลักเกณฑ์และเงื่อนไขการจัดทำแผนการลงทุนให้สมาชิกเลือก ซึ่งคาดว่าจะเริ่มดำเนินการตั้งแต่วันที่ 1 ก.ค. 2553